Ingenhaeff hørte til en [[Westfalen|westfalsk]] adelsslægt, som dog skal være kommet her ind over
[[Lifland]]. [[1683]] trådte han i dansk tjeneste som [[premierløjtnant]] ved Passows nyhvervede regiment og kom ved dettes opløsning [[1684]] til Fodgarden. Han stod [[1689]]-[[1698|98]] ved den bataljon, der kæmpede i [[Irland]] og [[Flandern]], blev [[1692]] [[kaptajn (militær)|kaptajn]] og [[1695]] [[major]]. Ved landmilitsens oprettelse [[1701]] udnævntes han til oberst og chef for [[Ribe Stift]]s Regiment, hvor han snart vandt [[Frederik 4.|kongens]] særlige tilfredshed ved den dygtighed, hvormed han indeksercerede sine folk, ligesom han også optrådte med energi for at skaffe regimentet brugbart mandskab. [[1710]] udnævntes han til chef for jyske hvervede Regiment samt til [[brigader]], [[1711]] til generalmajor. Samme år blev hans regiment anvendt til pestkordon omkring [[Helsingør]], og Ingenhaeff optrådte her med sædvanlig omsigt og handlekraft.
Personbillede_savnes